
Je li ispravno klanjati dvadeset rekata teravih-namaza i predavati selam na svaka četiri rekata?


* 
* 
* 
* 
* 
* 
* 

 
Je li ispravno klanjati dvadeset rekata teravih-namaza i predavati selam na svaka četiri rekata?

Ispravno je klanjati dvadeset rekata teravih-namaza, polahko, a ne brzo kao što se klanja u nekim džamijama. Može se klanjati jedanaest, dvadeset, trideset i šest i četrdeset rekata teravih-namaza, smatra Ibn Tejmijja, rahimehullah. Imam Ahmed klanjao je u ramazanu nebrojeno mnogo rekata teravih-namaza, kako to stoji u djelu “Keššaful-kina”, 1/425. Prema mišljenju većine učenjaka, selam treba predati na svaka dva rekata, u nafili koja se klanja danju i nafili koja se klanja noću. U hadisu stoji: “U dobrovoljnim namazima koji se klanjaju danju i noću selam se predaje na svaka dva rekata” (Et-Tirmizi, Ebu Davud, En-Nesai i Ibn Madža. Ovaj je ***[hadis](https://pitajucene.com/search/Hadis/questions/ "Pretraži pitanja o hadisima")*** pouzdanim ocijenio šejh El-Albani). A Allah najbolje zna.


Odgovorio: *****[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")*****


